**“Йўлқурилиш” АЖнинг 2024 йил 1-чорак якуни бўйича**

**ҲИСОБОТИ**

Ўзбекистон Республикаси Президентининг 09.12.2019 йилдаги **ПФ–5890-сон** Фармони ҳамда **ПҚ–4545-сон** қарорига асосан “Йўлқурилиш” АЖ *(кейинги ўринларда – Жамият)* ташкил этилиб, 22.09.2020 йилда давлат рўйхатидан ўтказилган.

01.04.2023 йил ҳолатига Жамиятнинг устав капитали   
**109,3** **млрд сўм**ни ташкил этиб, номинал қиймати **1 000** сўмдан бўлган **109 346 175** **дона** акциядан иборат. Акцияларининг давлат пакети Давлат активларини бошқариш агентлиги томонидан бошқарилади.

Жамиятнинг **413,8** **млрд сўм**лик қўшимча чиқарилган акциялари Молия вазирлиги томонидан давлат рўйхатидан ўтказилган ва бугунги кунда Давлат активларини бошқариш агентлигига жойлаштириш ишлари амалга оширилмоқда.

Жамиятнинг асосий фаолияти таркибидаги корхоналар томонидан автомобиль йўлларини қуриш, реконструкция қилиш ва таъмирлаш ишларини белгиланган тартибда амалга оширилишини таъминлаш ҳисобланади.

Бугунги кун ҳолатига Жамиятда **29** нафар ҳамда таркибидаги корхоналарида **2 100** дан ортиқ ходимлар фаолият юритмоқда.

Жамият таркибидаги корхоналар ва буюртмачилар ўртасида **18** **та** объект бўйича тузилган шартномаларга асосан 2024 йилнинг 1-чорагида белгиланган **13,9** **млрд сўм**лик қурилиш-монтаж ишлари амалда **14,1** **млрд сўм**га (102,2%) бажарилди.

Бугунги кунда йўл қурилиш объектларини олиш тендер орқали амалга оширилаётганлиги сабабли, корхоналарни рейтинг кўрсаткичларини ҳамда тендерларда ютиб олиш имкониятини ошириш бўйича кўрилган чораларга асосан республикадаги автомобиль йўллари кўприклар ва йўл ўтказгичларини қуриш таъмирлаш соҳасида **15** **та** корхонамиз ижобий рейтинг кўрсаткичларига эга бўлиб, соҳадаги **1 960** **та** пудрат корхоналари ичида **1** **та** корхонамиз 4-ўринни эгаллаб турибди.

Ҳозирги кунда, “Хоразм йўлқурилиш” МЧЖ, “Трансйўлкурилиш Сурхон магистрал” МЧЖ, “Чинозйўлиндустрия” МЧЖ, “Трансйўлкурилиш магистрал” МЧЖ ҳамда “Бухоройўлгранит” МЧЖ молиявий ҳолати ночор ташкилотлар ҳисобланади. Мазкур ташкилотларни молиявий ҳолатини яхшилаш мақсадида тегишли ишлар амалга оширилмоқда.

Шу билан бирга, жамият тизимидаги 7 **та**сининг молиявий ҳолатини яхшилаш борасида кўрилган чораларга қарамасдан кўп миқдордаги **162,2 млрд сўм** кредитор қарздорлиги ҳисобига ҳамда уни қоплаш манбаси мавжуд бўлмаганлиги сабабли ("Қоратаў ИБПИБ" МЧЖ, "Ангрен ИБПИБ" МЧЖ, "Трансйўлкурилиш махсус пудрат" МЧЖ, "Кўприк қуриш участкаси" МЧЖ, "Назарбекавтойўл" МЧЖ, “Қашқадарё йўл қуриш-таъмирлаш” МЧЖ ҳамда “Махсусйўлқурилиш” МЧЖ) банкротлик тамойили юритилмоқда.

Бундан ташқари, жамиятга берилган **21** **та** корхонада   
**909** **та** йўлқурилиш машина-механизмлари ва ишлаб чиқариш ускуналари мавжуд бўлган бўлиб, шундан **233 та**си маънавий эскирган ва **85** **та**си яроқсиз ҳолатда бўлган.

**6** **та** ночор ҳолатидаги корхонанинг **75** **та** техника воситасидан **21 та**си маънавий эскирган ва **14** **та**си яроқсиз ҳолатда бўлган.

Корхоналар жамиятга берилишидан олдин пайдо бўлган жуда кўп миқдордаги кредиторлар олдидаги қарздорлиги ҳисобига МИБ идоралари томонидан ҳисоб рақамларига таъқиқ қўйилиб, объект учун ажратилган маблағлар корхоналарнинг эски қарздорлигини қоплаш учун олиб қўйилмоқда ҳамда фаолияти тўхтатилиб, мол-мулклари ва техника воситалари сотиб юборилмоқда (“Хоразмйўлқурилиш” МЧЖ, “Трансйўлқурилиш Сурхон магистрал” МЧЖ, “Чинозйўлиндустрия”МЧЖ, “Трансйўлқурилиш магистрал” “Бухоройўлгранит” МЧЖ ҳамда “Кўприклар ва сунъий иншоотлар қуриш таъмирлаш” МЧЖ).

Жамиятнинг 2024 йил 1-чорак давомида бўйича самарадорликнинг муҳим кўрсаткичи (KPI) режаси **602.6%** **га** бажарилди.

Жамиятнинг 2024 йил 1-чорак бизнес-режаси кўра, жамиятни сақлаш харажатлари учун корхоналарнинг **46,4** **млрд сўм**лик ўз кучи билан бажарган иши ҳисобидан жами **1,7** **млрд сўм** даромад олиниши белгиланган бўлиб, корхоналар томонидан қурилиш-монтаж ишларини ноқулай   
об-ҳавонинг (кўп миқдорда ёмғиргарчилик) кузатилганлиги ҳамда йилнинг 1- ва 4-чораклари йўл қурилиш ишлари мавзумий бўлганлигидан келиб чиқиб, 2024 йил 1-чорак якунини **1,7** **млрд сўм** харажат билан якунланди. Бу харажатлар 2- ва 3-чорак якунлари бўйича тўлиқ қопланиб бизнес-режа кўрсаткичлари фойда билан якунланиши кутилмоқда.

Доимий равишда корхоналарнинг молиявий-хўжалик фаолиятини яхшилаш ва ривожлантириш, улар томонидан амалга оширилаётган йўл қурилиш ва таъмирлаш ишларини тизимли назорат қилиш, жамият ва унинг таркибидаги корхоналар ходимларини маҳаллий ва хорижий таълим муассасаларида малакасини ошириш чоралари кўрилмоқда.

**Бошқарув раиси Р.Ерниязов**